Lieporių gyvenvietė

Lieporių senovinė gyvenvietė, Lieporių I gyvenvietė – archeologinė gyvenvietė Šiaulių miesto pietinėje dalyje, į vakarus nuo kelio Šiauliai–Kelmė, ant kalvelės, tarp Vijolės ir Šventupio upelių, tarp buv. Lieporių kaimo ir Gytarių gyvenamojo mikrorajono.

 Tyrimai 

Aptikta 1983 m., 1992–2006 m. gyvenvietę tyrė Šiaulių Aušros muziejus (archeologė Birutė Salatkienė). Aptikti trys kultūros horizontai, priskiriami akmens amžiui, senajam ir viduriniam geležies amžiui. Gyvenvietės radiniai rodo, kad jos gyventojai vertėsi geležies lydymu. Aptikta geležies rūdos kasimo duobių, kai kuriose jų iškasta geležies rūda buvo apdeginama, rasta degėsių. Taip pat rasta šulinių ir medinis klojinys, kurie buvo naudojami geležiai sodrinti, židinių, kalvio žaizdras, metalo lydymo krosnelių (rudnių) ar jų liekanų, daug gargažių.Geležies lydymo vietos rekonstrukcija. Lieporių (Šiaulių m.) gyvenvietė (IV–VIII a.)Šiaulių Aušros muziejus Kai kurių šulinių šonai sutvirtinti skeltomis ir tašytomis medinėmis lentomis. 1995–1997 m. tirto šulinio 2 m gylyje aptikta 1,8 m ilgio ir 0,8 m pločio (išliko tik 80–90 cm aukščio apatinė dalis) medinė konstrukcija. Šulinio viduje rasti 4 liepų žievės kibirėliai.Medinio šulinio ir liepos žievės kibirėlio rekonstrukcija. Lieporių (Šiaulių m.) gyvenvietė (IV–VIII a.). Šiaulių Aušros muziejus Tarp dviejų šulinių aptiktas medžio lentų klojinys su nuolydžiu į pietų pusę, kurio gale buvo 7 m ilgio ir 3,4 m pločio duobė. Manoma, šis įrenginys taip pat naudotas geležies rūdai sodrinti.

Gyvenvietėje dar rasta akmeninių trintuvų (naudoti nukaltiems geležies dirbiniams šlifuoti), grublėtu ir lygiu (puoštu gnaibytu raštu) paviršiumi keramikos, medinių pastatų liekanų. Manoma, gyvenvietė apleista po VIII a. pradžios gaisro. Tai rodo ir VIII a. pradžia datuojami vėlyviausi gretimo Lieporių kapinyno kapai.

 Šaltiniai 

 Literatūra 
 Birutė Salatkienė. Geležies lydymo ir apdirbimo radiniai Lieporių 1-oje gyvenvietėje / B. Salatkienės, J. Tamošiūnaitės nuotr. ; piešė A. Jazerskas ; J. Navasaičio brėžinys ir nuotrauka. – Iliustr. – Santr. angl., p. 79. – Bibliogr. : 78 pavad. // Istorija. – [T.] 56 (2003), p. 3-16
 Birutė Salatkienė. Lieporių archeologiniai paminklai kaip žemaičių paribio kultūros atspindys. – Iliustr. – Santr. angl. – Bibliogr. išnašose // Istoriniai tekstai ir vietos kultūra. – Šiauliai, Ryga: Lucilijus, 2004. – P. 138–155.
 Birutė Salatkienė. Lietuvos geležies metalurgijos tyrimų istoriografinė apžvalga // Acta humanitarica universitatis Saulenis. Šiauliai. Lucilijus, 2006. – P.
 Birutė Salatkienė. The Reconstruction of the Wells and Lime Bark Buckets from Lieporiai settlement // Archaeologia Baltica. 6. Klaipėda. 2006. P.
 Birutė Salatkienė. Lietuvos geležies metalurgijos terminų problema // Lietuvos archeologija. – [T.] 34 (2009), p. 253-270.
 Birutė Salatkienė. Lieporių (Šiauliai) kapinyno 1990 ir 1991 m. tyrinėjimai. – Iliustr. // Archeologiniai tyrinėjimai Lietuvoje 1990 / 1991, D. I. – 1992, p. 117-122.
 Birutė Salatkienė. The complex of archaeological monuments in Lieporiai (the 5 th–8 th c. A.D.). – Iliustr. // 19. Nordiske arkæolog kongres : Velje 12.–19. September. – [Velje, 1993]. – P. 103–105.
 Salatkienė B. Lieporių gyvenvietės tyrinėjimai. // Archeologiniai tyrinėjimai Lietuvoje 1992–1993 m. , V,-1994.-p.-64-73;
 Birutė Salatkienė. Ar išsaugos Šiauliai savo archeologinius paminklus? // Mokslas ir gyvenimas. 1994.-Nr.4.p.-32-33;
 Birutė Salatkienė. Lieporių archeologinių paminklų kompleksas / dail. A. Vasiliauskas. – Iliustr. // Šiaulių metraštis 1994–1995. – Šiauliai : Saulės delta, 1996. – P. 161–168.
 Birutė Salatkienė. Lieporių I gyvenvietės tyrinėjimai.//Archeologiniai tyrinėjimai Lietuvoje 1994–1995 m. , V,-1996.-p.-47-52;
 Birutė Salatkienė. Lieporių archeologinių paminklų kompleksas.//Šiaulių metraštis 1994–1995., Šiauliai.- 1996. P.-161-169;
 Birutė Salatkienė. Lieporių gyvenvietės I tyrinėjimai // Archeologiniai tyrinėjimai Lietuvoje 1994 / 1995. – 1996, p. 47-52.
 Birutė Salatkienė. Geležies lydymo verslas Lieporių I gyvenvietėje.//Kultūros paveldas 1997. Respublikinio seminaro medžiaga. V.-1997.-p.-30-39;
 Birutė Salatkienė. Lieporių 1-sios gyvenvietės tyrinėjimai // Archeologiniai tyrinėjimai Lietuvoje 1996 ir 1997 metais. V., 1998 -P.- 90-99.
 Birutė Salatkienė. Seniausios Šiaulių istorijos tyrinėjimai / piešinys Hario Ostašenkovo. – Iliustr. – Bibliogr. : 16 pavad. // Šiauliai: miesto istorija, dabartis, perspektyvos. – Šiauliai : Saulės delta, 1998. – P. 6-15.
 Birutė Salatkienė. Lieporių 1-sios gyvenvietės tyrinėjimai // Archeologiniai tyrinėjimai Lietuvoje 1998 ir 1999 metais. V., – 2000 m. -P.-103-106.
 Birutė Salatkienė. Lieporių 1-oji gyvenvietė. – Santr. angl. // Archeologiniai tyrinėjimai Lietuvoje 2000. – 2002, p. 37-40.
 Birutė Salatkienė. Lieporių 1-oji gyvenvietė. – Santr. angl. // Archeologiniai tyrinėjimai Lietuvoje 2001. – 2002, p. 47-53.
 Birutė Salatkienė. Lieporių neįtvirtinta gyvenvietė 1 – Santr. angl. // Archeologiniai tyrinėjimai Lietuvoje 2004. – 2006, p. 45-52.
 Birutė Salatkienė. Lieporių neįtvirtinta gyvenvietė 1 – Santr. angl. // Archeologiniai tyrinėjimai Lietuvoje 2005. – 2006, p. 30-35.
 Birutė Salatkienė. Lieporių neįtvirtinta gyvenvietė 1 – Santr. angl. // Archeologiniai tyrinėjimai Lietuvoje 2006. – 2007, p. 87-90.

Kategorija:Lietuvos archeologinės gyvenvietės
Kategorija:Šiaulių rajono paveldas